laion/Wikipedia-Exotic huggingface dataset:
גודבארי

נהר גודבארי (בהינדי: गोदावरी) הוא הנהר השני בגודלו בהודו, אחרי הגנגס, והנהר השלישי בגודלו בתת-היבשת ההודית, אחרי הגנגס והאינדוס. אורכו של הנהר 1,465 מטר והוא זורם ברחבי מרכז הודו דרך מדינות מַהָארָאשְׁטְרַה, טלנגאנה, אנדרה פרדש, צ'האטיסגאר ואודישה. הנהר זורם מרכס הרי גהט המערביים במהאראשטרה ועד למפרץ בנגל באוקיינוס ההודי. הנהר, בהכללת שלל פיצוליו, מהווה את ספק המים העיקרי של בערך 10% מכל הודו. על גדות הנהר התפתחו תרבויות רבות לאורך השנים, ויש לו חשיבות במיתולוגיה ההינדית. לנהר אגן ניקוז של כ-313,000 קמ"ר. נהר גודבארי מתחיל בצפון-מערב מדינת מהראשטרה ברכס הרי גהט המערבי, רק 80 ק"מ מהים הערבי, וזורם לאורכה של רמת דקאן. לאחר חציית מרכז מהראשטרה הנהר זורם לתוך צפון מדינת טלנגאנה צפונית-מערבית לניזמבאד (אנ') וממשיך דרך עמק רחב ויוצר קטע קצר מהגבול הבין-מדיני הצפון-מזרחי של טלנגאנה עם מהראשטרה. לאחר מכן, הנהר פונה לכיוון דרום מזרח במשך 320 הקילומטרים האחרונים של מסלולו, זורם דרך פער ברכס הרי גהט המזרחיים ולאחר מכן על פני מדינת אנדרה פרדש לפני שהוא זורם למפרץ בנגל. לקראת המפרץ הנהר מתפצל לשני ערוצים שזורמים אל עבר האוקיינוס: הגאוטאמי גודבארי מצפון והוואשטה גודבארי מדרום. ממקורו בהרי גהט המזרחיים, נהר גודבארי זורם בשטח מישורי ממושך, מונוטוני משהו, ולאורך הדרך מתמזגים לתוכו הנהרות דארנה, פורנה, מנג'רה, פראנהיטה ואינדרוואטי. אולם עם מעברו את אזור הרי גהט המזרחיים, הנהר זורם בין שתי גדות תלולות, רוחבו מתכווץ עד שהוא זורם דרך שסע עמוק ברוחב 180 מטר בלבד, המכונה "הערוץ". משני הצדדים גבעות מיוערות מתנשאות כמעט אנכית מהמים. לאחר שעבר דרך רכס הרי גהט המזרחיים, הנהר מתרחב שוב, חוצה מישורי שפלה רחבים, והאיים העולים מן הנהר בזרם הנמוך משמשים לגידול מגוון גידולים, בעיקר טבק. ממש מתחת לעיר ראג'המונדרי באנדרה פרדש, נבנה סכר על הנהר באמצע המאה ה-19 על ידי מהנדס מטעם חברת הודו המזרחית הבריטית, שהיה למעשה פרויקט ההשקיה והפניית המים הגדול הראשון על הגודבארי. מאז עצמאות הודו מבריטניה ב-1947, הושלמו מספר תשתיות חדשות יותר שנועדו לספק השקיה וכוח הידרואלקטרי, כולל סכר ג'יאקוודי במערב מרכז מהראשטרה, ועוד תוכננו תשתיות נוספות לעתיד. החלקים העליונים של הגודבארי (מהם הנהר מתחיל לזרום) יבשים בחורף ובאביב, מה שהופך אותו כמעט חסר תועלת להשקיה. עם זאת, בפתח הזרמים בקיץ ובסתיו, מערכת תעלות ההשקיה שלו ניתנת לשיוט, והיא מקשרת את הדלתה שלה עם זו של נהר קרישנה לדרום מערב, והופכת את הקרקע שבאגן הניקוז שלו לאחד מאזורי גידול האורז העשירים ביותר בהודו. הגודבארי, לכל אורכו, קדוש לפי ההינדואיזם. מדיה וקבצים בנושא גודבארי בוויקישיתוף גודבארי, באתר אנציקלופדיה בריטניקה (באנגלית) גודבארי, באתר מפות של הודו (באנגלית) גודבארי, באתר ממשלת הודו (באנגלית)
נורה אודונל

נורה מורהאן אודונל (באנגלית: Norah Morahan O'Donnell; נולדה ב-23 בינואר 1974) היא אושיית טלוויזיה ועיתונאית אמריקאית. מגישת חדשות הערב של רשת CBS ‏(CBS Evening News) וכתבת בתוכנית הדגל 60 דקות. בעבר הייתה כתבת הבית הלבן של הערוץ ואחת המנחות בתוכנית הבוקר של הערוץ. אודונל היא האשה השלישית בהיסטוריה שמגישה את מהדורת הערב הנחשבת של ערוץ CBS. קדמו לה קוני צ'אנג וקייטי קוריק. נכללה ברשימת ממאה הנשים החזקות ביותר בבירת ארצות הברית של המגזין הנחשב 'וושינגטוניאן' (אנ'), וכן הופיעה ברשימת '100 האירים-אמריקאים המובילים' של המגזין אייריש אמריקן לשנת 2000. מדיה וקבצים בנושא נורה אודונל בוויקישיתוף נורה אודונל, ברשת החברתית אקס (טוויטר) נורה אודונל, ברשת החברתית אינסטגרם נורה אודונל, באתר רשת הטלוויזיה C-SPAN (אנ') ערך זה הוא קצרמר בנושא אישים ובנושא תקשורת. אתם מוזמנים לתרום לוויקיפדיה ולהרחיב אותו.
הפארק הלאומי הימי סנגניב

הפארק הלאומי הימי סנגניב (בערבית: محمية سنقنيب البحرية) הוא האטול היחיד בים סוף. הוא שוכן כ-25 קילומטרים מהחוף, כ-30 קילומטרים צפונית-מזרחית לעיר פורט סודאן במחוז אל-בחר אל-אחמר (בערבית "הים האדום") שבצפון סודאן. האטול מוקף בתהומות בעומק 800 מטרים, ומאז 1990 הוא מוגן כחלק מ"הפארק הימי הלאומי אטול סנגניב" בשל המערכת האקולוגית הייחודית של שונית האלמוגים שלו על מדרונות תת-ימיים תלולים. הוא מכיל מינים רבים אנדמיים ובסכנת הכחדה של צמחים ובעלי חיים (לדוגמה, אוכלוסיות של צבי ים מהמין צב ים קרני המוגדר בסכנת הכחדה חמורה) נצפו במים שמסביב. ב-2016 הוכרזו הפארק הלאומי הימי סנגניב והפארק הלאומי הימי דונגונאב יחד עם האי מוכוואר כאתר מורשת עולמית של אונסק"ו. בהסבר להכרזה נכתב כי אטול סנגניב: הוא המבנה היחיד דמוי אטול בים האדום, ומערכת אקולוגית של שונית אלמוגים תת-ימית הנשלטת על ידי טורפים. הוא מורכב מ-13 אזורי שונית ביו-פיזיוגרפיים שונים, שכל אחד מהם מספק מכלולי שונית אלמוגים טיפוסיים, תומכים בשפע של חיים ימיים ונופים תת-מימיים עוצרי נשימה, ומארחים למעלה מ-300 מיני דגים כשמינים רבים אנדמיים ונדירים. מלבד השימוש כאזורי רבייה למינים מרכזיים, הוא מארח גם אוכלוסיות קבועות של דולפינים, כרישים וצבים ימיים, המשתמשים באטול כאזור מנוחה, רבייה והאכלה. הנכס והאזור שמסביבו כוללים מערכות שוניות (13 אזורי שונית ביו-פיזיוגרפיים שונים בפארק הלאומי הימי), המאפיין היחיד דמוי האטול בים האדום, לגונות, איונים, שטחי חול, ערוגות עשב ים ובתי גידול של מנגרובים כוללים מגוון של שוניות, משוניות חיות ועד שוניות מאובנות עתיקות. בתי גידול אלו הם משכן לאוכלוסיות של עופות ימיים (20 מינים), יונקים ימיים (11 מינים), דגים (300 מינים), אלמוגים (260 מינים), כרישים, מנטה וצבים ימיים, והאתר מספק מקומות האכלה חשובים למה שהיא אולי האוכלוסייה הצפונית ביותר של תחש המשכן בסכנת הכחדה. הפארק הוא אזור חשוב לאתרי הטלה של מיני דגים מסחריים. — Sanganeb Marine National Park and Dungonab Bay – Mukkawar Island Marine National Park האזור פופולרי כאתר צלילה בשל העולם התת-ימי העשיר בבעלי חיים עם תצורות אלמוגים יפהפיות וכרישים ממשפחת הפטישניים. האזורים שמסביב בים האדום ידועים בעומקם עד 800 מטרים. בכף הדרומי נמצאת שונית אלמוגים שעליה בנו הבריטים ב-1906 מגדלור לסימון מיקומי אלמוגים, כ-25 קילומטרים מהנמל שעל החוף. מבנה המתכת המקורי הוחלף מאוחר יותר במגדלור מבטון שפועל עד היום ומופעל על ידי ממשלת סודאן. מדיה וקבצים בנושא הפארק הלאומי הימי סנגניב בוויקישיתוף Sanganeb Marine National Park and Dungonab Bay – Mukkawar Island Marine National Park – UNESCO Polish city of Kraków to host 2017 World Heritage Committee session
שמן קולזה

שמן קולזה הוא שמן צמחי המופק מזרעים של זני צמח הלפתית העשירים בחומצת שומן ארוסית. שמן קולזה הוא שמן בצבע צהוב בעל טעם וריח נייטרלים יחסית, אשר הפך עם השנים לחלופה פופולרית במדינות רבות לשמני בישול אחרים בעלי כמות גבוהה יחסית של חומצות שומן בלתי רוויות, חומצות שומן מסוג אומגה 6 וחומצות שומן מסוג אומגה 3. במהלך המאה ה-12 נעשה שימוש בשמן קולזה בתאורות הרחוב במדינות צפון אירופה, בעוד שהשימוש בשמן במזון החל במהלך אמצע המאה ה-19, אף על פי כן באותה העת לא זכה השמן לפופולריות רבה, משום שבאותה העת לא היה קונצנזוס על כך שלשמן קולזה עשויים להיות יתרונות בריאותיים על שמנים אחרים. לכן באותה העת נחשב שמן קולזה בעיני רבים למוצר באיכות נמוכה יחסית. במהלך מלחמת העולם השנייה נעשה שימוש בשמן קולזה כדלק לכלי רכב ימיים עקב הקשיים בהשגת דלק ממקור מינרלי. היצרניות העיקריות בעולם של שמן קולזה הן קנדה, סין, ארצות הברית, צרפת, הודו, פקיסטן, וגרמניה. שמן בישול שמן קנולה
מלווין זייס

מלווין זייס (באנגלית: Melvin Zais;‏ 8 במאי 1916 - 7 במאי 1981) היה גנרל אמריקאי שהתפרסם בתפקידו כמפקד הדיוויזיה המוטסת ה-101 במלחמת וייטנאם. זייס נולד וגדל בעיירה פול ריוור שבמסצ'וסטס. הוא השלים תואר ראשון במדע המדינה באוניברסיטת ניו המפשייר ובמהלך לימודיו הוסמך כקצין במילואים בצבא ארצות הברית. זייס עבר הכשרה כלוחם וקורס קציני חיל הרגלים ובשנת 1940 היה בין הראשונים שהתנדבו לרגימנט החי"ר המוצנח ה-501 של הדיוויזיה המוטסת ה-101. במלחמת העולם השנייה פיקד על הגדוד השלישי ברגימנט החי"ר המוצנח ה-517 ולאחר מכן שימש כקצין האג"ם ולחם באיטליה, במבצע דרגון בדרום צרפת ובקרב הבליטה. לאחר מכן שירת במספר תפקידי פיקוד ומטה. בשנת 1966 מונה למפקד הדיוויזיה הראשונה ופיקד עליה במהלך מלחמת וייטנאם. בשנים 1968–1969 פיקד על הדיוויזיה המוטסת ה-101, בין היתר במהלך הקרב על גבעה 937 שכונה לימים "הקרב על גבעת המבורגר". במהלך הקרב נהרגו מעל 600 חיילים מצבא צפון וייטנאם, ו-72 חיילים אמריקנים. בהמשך פיקד על הקורפוס ה-24. בשנים 1970–1972 שירת כראש אגף המבצעים במטות המשולבים, ובשנה שלאחר מכן פיקד על הארמייה השלישית. בשנת 1973 מונה למפקד כוחות היבשה של נאט"ו בדרום מזרח אירופה. בשנת 1976 פרש לגמלאות. בשנת 1981 נפטר בביתו, בעיירה בופור שבדרום קרולינה. מלווין זייס, באתר "Find a Grave" (באנגלית) גל פרל פינקל, המערב מנצח?, באתר זמן ישראל, 24 בינואר 2021. שי לוי, ‏להסתכל למוות בעיניים: המתקפות הנועזות ביותר, באתר ‏מאקו‏, 15 במרץ 2012. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מלווין זייס".
Carousel (אלבום מחזמר)

Carousel (בעברית: קָרוּסֶלָה) הוא אלבום מחזמר שהולחן והופק על ידי ריצ'רד רוג'רס והוקלט על ידי ברברה קוק (אנ'), סמואל ראמי, שרה ברייטמן, דייוויד רנדל ומורין פורסטר. אלבום המחזמר יצא לאור בשנת 1987, בהוצאת חברת התקליטים MCA קלאסיקס, כאלבום הרשמי של המחזמר, "קרוסלה". "קרוסלה" הוא המחזמר השני של ריצ'רד רודג'רס (מוזיקה) ואוסקר המרשטיין השני (ספר ומילים). אלבום המחזמר של "קרסולה" שהוצג בברודוויי בשנת 1945 הופץ בפורמט שתואר כ"בעייתי". הוא הוביל לכך שהשירים בו נפגמו וכך קרה גם בהוצאה משנת 1950. ההיסטוריון ג'ון קנריק קבע שבהקלטה מ-1945 היה צורך בקיצור מספר שירים, כיוון שהפורמט בו השתמשו באותה העת הגביל את היוצרים. כמו כן, חלק מ-"Soliloquy" נחתך ולא שוחזר. מספר שירים נחתכו בסרט מ-1956, אך שניים מאלה שנמחקו הוקלטו ולבסוף נשמרו באלבום המחזמר. גרסת התקליטור המורחבת של האלבום, שהונפקה ב-2001, מכילה את כל השירה שהוקלטה לסרט, כולל הקטעים החתוכים, וכמעט את כל מוזיקת הדאנס. חלק מההקלטות של שירי "קרוסלה" הופצו ב-1956, 1962 ו-1987. הגרסה של 1987 כללה שילוב של כוכבי אופרה ומוזיקליים, כולל סמואל ראמי, ברברה קוק ושרה ברייטמן. השלישית מביניהם, הקליטה את מרבית שירי האלבום וקיבלה על כך קרדיט. השירים שהוקלטו על ידי ברייטמן הם: "Mister Snow",‏ "June Is Bustin' Out All Over",‏ "When The Children Are Asleep" ו-"A Real Nice Clambake". מידע על האלבום Carousel באתר MusicBrainz האלבום Carousel באתר Discogs האלבום Carousel באתר ספוטיפיי Rodgers & Hammerstein - The Royal Philharmonic Orchestra, Paul Gemignani - Carousel (באנגלית), נבדק ב-2022-02-03 Carousel (Musical) Plot & Characters, StageAgent Hischak, pp. 42–43 Comparative Cast CD Reviews II, www.musicals101.com David Fick, The Best CAROUSEL Recording, Musical Cyberspace, ‏2009-06-11 (באנגלית)
פטריק טומאסי

פטריק טומאסי (באנגלית: Patrick Twumasi; נולד ב-9 במאי 1994) הוא כדורגלן גנאי המשחק כקיצוני בבית"ר ירושלים מליגת העל. טומאסי נולד באובואסי, גאנה. הוא הצטרף לספרטקס יורמלה מליגת העל הלטבית, אליה עבר מרד בול גאנה. טומאסי כבש עשרה שערים ב-22 הופעות בליגה והפך למלך השערים של הקבוצה ובמקום השביעי בליגה כולה. ביולי 2013 הצטרף לאסטנה מליגת העל הקזחית בהאשלה מספרטקס יורמלה. הוא כבש שישה שערים ב-11 משחקים במהלך תקופת ההשאלה ומאוחר יותר חזר לספרטקס יורמלה. ב-2014 הושאל טומאסי למועדון הרוסי אמקאר פרם מהליגה הבכירה ברוסיה. הוא ערך את הופעת הבכורה שלו בליגת העל הרוסית ב-10 במרץ 2014 במשחק מול וולגה ניז'ני נובגורוד. ב-9 ביולי 2014 הושאל שוב לאסטנה מהליגה בקזחסטן, לשארית עונת 2014. כבש עשרה שערים ב-11 משחקים והפך למלך השערים של המועדון באותה העונה, ועזר לאסטנה לזכות באליפות. טוומאסי חתם באסטנה לפני פתיחת עונת 2015. ב-27 ביולי 2017 חתם על חוזה חדש לשנתיים במועדון הקזחי. ב-27 ביולי 2018 חתם על חוזה לארבע שנים באלאבס הספרדית מהלה ליגה. ב-16 באוגוסט 2019 חתם על הסכם השאלה לשנה בגזניאטפ מליגת העל הטורקית. ב-4 בספטמבר 2020 חתם על חוזה לשלוש שנים בהנובר 96 הגרמנית מהבונדסליגה השנייה. ב-3 בפברואר 2022 חתם במכבי נתניה מליגת העל. ב-19 בפברואר כבש את שערו הראשון במדי הקבוצה, במשחק הליגה נגד מכבי פתח תקווה. בינואר 2023 זכה עם המועדון בגביע הטוטו לעונת 2022/2023. ב-3 באוגוסט 2023 חתם בפאפוס מליגת העל הקפריסאית. ב-18 באוגוסט ערך הופעת בכורה כמחליף וגם הבקיע את שערו הראשון בקבוצה במשחק מול קארמייטיסה, שהסתיים בניצחון קבוצתו 0–3. ב-23 ביולי 2024 חתם בבית"ר ירושלים. טומאסי זומן לנבחרת הבוגרת של גאנה על ידי מאמנה הישראלי, אברהם גרנט, למשחק מוקדמות גביע אפריקה 2017 מול מאוריציוס ביוני 2016. לזכותו שלוש הופעות במדיה מאז 2017. אסטנה ליגת העל הקזחית (4): 2014, 2015, 2016, 2017 הסופר קאפ הקזחי (1): 2015 מכבי נתניה גביע הטוטו (1): 2022/23 פאפוס הגביע הקפריסאי (1): 2023/24 אישיים שער העונה בליגת העל (1): 2022/23 מדיה וקבצים בנושא פטריק טומאסי בוויקישיתוף פטריק טומאסי, ברשת החברתית אינסטגרם פטריק טומאסי, באתר ההתאחדות לכדורגל בישראל פטריק טומאסי, באתר Transfermarkt פטריק טומאסי, באתר Soccerway פטריק טומאסי, באתר BDFutbol פטריק טומאסי, באתר WorldFootball.net פטריק טומאסי, באתר National Football Teams פטריק טומאסי, באתר FootballDatabase.eu El Deportivo Alavés incorpora al extremo diestro Patrick Twumasi | Alavés - Web Oficial, El Deportivo Alavés incorpora al extremo diestro Patrick Twumasi | Alavés - Web Oficial (בספרדית) Patrick Twumasi sale cedido al Gazisehir Gaziantep | Alavés - Web Oficial, Patrick Twumasi sale cedido al Gazisehir Gaziantep | Alavés - Web Oficial (בספרדית) מוטי פשכצקי, ‏החלוץ פטריק טוומאסי חתם במכבי נתניה, באתר ערוץ הספורט, 3 בפברואר 2022 נדב צנציפר, חוזר לישראל: פטריק טוומאסי חתם בבית"ר ירושלים, באתר ynet, 23 ביולי 2024 Breaking News: Partey, Twumasi among trio handed debut Ghana call-ups for Mauritius AFCON clash, GhanaSoccernet, ‏26 במאי 2016 (באנגלית) Patrick Twumasi, worldfootball.net (באנגלית)
אלבום מחזמר

אלבום מחזמר (נקרא גם: הקלטת קאסט; באנגלית: Cast recording) הוא סוג של אלבום במסגרתו מקליטים מחזמר ואת השירים שבוצעו בו. מטרתו היא לתעד את השירים כפי שהם בוצעו במחזמר ונחוו על ידי הקהל. האלבום מציג את הקולות של צוות השחקנים המקוריים של המחזמר. הקלטות של שחקנים כוללת את הקאסט המקורי שהוצג במחזמר מסוים, למשל, "הקלטת הקאסט המקורי בברודוויי" (OBCR) או "הקלטת הקאסט המקורי בלונדון" (OLCR). הקלטות של שחקנים הן (בדרך כלל) הקלטות אולפן ולא הקלטות חיות. עם זאת, מילות השיר והתזמורות המוקלטות זהות (או דומות מאוד) לאלו של השירים כפי שהוצגו בתיאטרון. במרוצת השנים, הפך האלבום של "פנטום האופרה" (1986), The Phantom of the Opera, לאלבום המחזמר הנמכר ביותר בכל הזמנים, עם מכירות של למעלה מ-40 מיליון עותקים ברחבי העולם. אלבום המחזמר הנמכר ביותר בכל הזמנים הוא, The Phantom of the Opera, של שרה ברייטמן ואנדרו לויד ובר. Celine, Difference Between Soundtrack and Cast Recording | Difference Between (באנגלית אמריקאית) Phantom of the Opera: Hugh Panaro & Sara Jean Ford return, New York Theater Guide, ‏20171019 (באנגלית) Gold & Platinum, RIAA (באנגלית אמריקאית) Best Selling Musical Cast Recordings of All Time (Message Board), www.broadwayworld.com
מפרץ דונגונאב

מפרץ דונגונאב (בערבית: خليج دنقناب) הוא מפרץ הפונה דרומה על חוף סודאן בים סוף, 125 קילומטרים צפונית לפורט סודאן. חלקו האמצעי, לגונת ראוויה, מוקף בשוניות אלמוגים. המפרץ גובל בחצי האי דונגונאב ושניהם קרויים על שם היישוב דונגונאב הסמוך. ב-2005 הוקם הפארק הלאומי הימי דונגונאב-האי מוכוואר (אי השוכן דרומית למפרץ) במטרה להגן על המגוון הביולוגי של בעלי החיים הימיים הטרופיים בים סוף. בין העופות השוכנים בפארק מינים נדירים כמו שחף לבן עין ומין השחפית Thalasseus bengalensis. ב-2009 הוגדר האזור כאתר רמסר מוגן. ב-2016 הוכרזו הפארק הלאומי הימי סנגניב והפארק הלאומי הימי דונגונאב - האי מוכוואר כאתר מורשת עולמית של אונסק"ו. בהסבר להכרזה נכתב כי ”מפרץ דונגונאב והאי מוכוואר ממוקמים 125 קילומטרים צפונית לפורט סודאן וכוללים בגבולותיהם מערכת מגוונת ביותר של שוניות אלמוגים, מנגרובים, ערוגות עשב ים, חופים, אזורי גאות ושפל, איים ואיונים. הצלילות של המים, מגוון האלמוגים, המינים הימיים, בתי הגידול הבתוליים וקהילות שוניות האלמוגים הססגוניות יוצרים נוף יבשתי וימי מדהים... הפארק הלאומי תומך באוכלוסייה משמעותית של תחש המשכן בעולם, בהתחשב בכך שהים האדום והמפרץ הפרסי הם משכן לאוכלוסיות הבריאות האחרונות שנותרו ממין זה באוקיינוס ההודי. ההתכנסויות העונתיות של הלווייתנים והמנטה בפארק ייחודיות לכל אזור האוקיינוס ההודי המערבי, והפארק הימי מוכר בעולם כאזור עופות חשוב הן עבור עופות קבועים והן עבור עופות נודדים. הפארק הוא גם ייחודי כבית למינים ממקורות ביוגאוגרפיים שונים: מינים מצפון ומדרום ים סוף.” Sanganeb Marine National Park and Dungonab Bay – Mukkawar Island Marine National Park – UNESCO Dongonab Bay-Marsa Waiai Polish city of Kraków to host 2017 World Heritage Committee session Sanganeb Marine National Park and Dungonab Bay – Mukkawar Island Marine National Park
Nightingale (אלבום מחזמר)

Nightingale (בעברית: זָמִיר) הוא אלבום מחזמר שנכתב, הולחן והופק על ידי צ'ארלס סטראוס והוקלט על ידי צוות השחקנים המקורי של לונדון ושרה ברייטמן. אלבום המחזמר יצא לאור בשנת 1983, בהוצאת חברת התקליטים ד'אט אנטרטיינמנט רקורדס, כאלבום הרשמי של המחזמר, "נייטינגייל". "נייטינגייל" הוא מחזמר של צ'ארלס סטראוס המבוסס על האגדה של הנס כריסטיאן אנדרסן משנת 1843, "הזמיר". המחזמר הוצג לראשונה בפסטיבל בוקטון ולאחר מכן בלונדון ב-18 בדצמבר 1982, עם צוות שחקנים הכולל את שרה ברייטמן כדמות הראשית, הזמירה. השירים שהוקלטו על ידי ברייטמן הם: "Take Us to the Forest / Who Are These People?",‏ "I Was Lost",‏ "A Singer Must Be Free",‏ "Rivers Cannot Flow Upwards",‏ "Death Duet" ו-"We Are China / Finale". חלק נוסף משירי אלבום המחזמר הוקלט על ידי הזמרת סוסנה פלאוס. ישנם מספר שירים שהוקלטו על ידי מספר אמנים. מידע על האלבום Nightingale באתר MusicBrainz מידע על האלבום Nightingale באתר AllMusic האלבום Nightingale באתר Discogs האלבום Nightingale באתר אפל מיוזיק Charles Strouse, Original London Cast* - Nightingale, Discogs (באנגלית) Original London Cast Featuring Sarah Brightman - Nightingale (באנגלית), נבדק ב-2022-02-03 Wilson, John S. (1982-05-09). "OPERA: CHILDREN'S THEATER GIVES 'NIGHTINGALE'". The New York Times (באנגלית אמריקאית). ISSN 0362-4331. נבדק ב-2022-02-03.
A Christmas Symphony

A Christmas Symphony הוא סיבוב הופעות של הזמרת-יוצרת האנגלייה שרה ברייטמן, אשר נתמך על גבי אלבום הווידאו, A Christmas Symphony. סיבוב ההופעות המקורי החל ב-26 בנובמבר 2021, והסתיים ב-21 בדצמבר 2021. במקור, קיימה ברייטמן ב-19 בדצמבר 2020 הופעה חד-פעמית שצולמה והופצה בווידאו; היא התקיימה בלונדון, אנגליה. בשנה שלאחר מכן, החליטה לצאת לסיבוב הופעות בארצות הברית בלבד, במסגרתו הופיעה 17 פעמים החל מנובמבר ועד דצמבר של אותה השנה. סיבוב ההופעות התקיים ברחבי ארצות הברית בלבד, וכלל כ-17 הופעות בסך הכול. לאור הצלחתו של "A Christmas Symphony" ברחבי ארצות הברית, החליטה ברייטמן לקיים שש הופעות ביפן בשנת 2022. אותן ההופעות התקיימו בשלוש ערים שונות במדינה: טוקיו, נגויה ואוסקה. כרטיסי VIP הוצעו למכירה כבר באמצע שנת 2022. שבע הופעות נוספות ברחבי אסיה התווספו לאור הצלחת שש הקודמות. בשנת 2023, התווספו 22 הופעות נוספות לאור הצלחת הקודמות; הן אירעו ברחבי אמריקה הצפונית. להלן רשימת השירים אשר בוצעו במהלך ההופעה הראשונה שהתקיימה בסיבוב ההופעות: אתר האינטרנט הרשמי של A Christmas Symphony Sarah Brightman: A Christmas Symphony | PBS (באנגלית), נבדק ב-2022-02-03 Search for setlists: artist:(Sarah Brightman) tour:(A Christmas Symphony Tour) | setlist.fm, www.setlist.fm Sarah Brightman Setlist at Christ Church Spitalfields, London, setlist.fm (באנגלית) SARAH TAKES HER CRITICALLY ACCLAIMED HOLIDAY TOUR ‘A CHRISTMAS SYMPHONY INTERNATIONALLY TO JAPAN FOR THE FIRST TIME, Sarah Brightman (באנגלית אמריקאית) Elliot Lanes, Review: SARAH BRIGHTMAN: A CHRISTMAS SYMPHONY at Strathmore, BroadwayWorld.com (באנגלית) General On Sales for Sarah's 'A Christmas Symphony' begin Friday, May 12th at 10 AM Local Time!, Sarah Brightman (באנגלית אמריקאית) Sarah Brightman Setlist at Wind Creek Event Center, Bethlehem, setlist.fm (באנגלית)
שלוש (מהדורת חדשות)

מהדורת היום (בעבר: שלוש) היא מהדורת חדשות מוקדמת של קשת 12, העוסקת באירועי אקטואליה בישראל ומחוצה לה, בהגשתם של עופר חדד ועמליה דואק. התוכנית עלתה בתקופת התפרצות מגפת הקורונה בישראל. ב-8 באוקטובר 2023, בעקבות מתקפת הפתע על ישראל, שונה שם התוכנית למהדורת היום ושעת השידור החלה מ-14:00. בחודש פברואר 2024 חזר השידור לשעה 15:00. התוכנית החלה את דרכה בתור משדר מיוחד בהתפרצות נגיף הקורונה בישראל. ב-16 בספטמבר 2020 קיבלה התוכנית את האריזה הגרפית שלה, לפני זה היה שימוש בפתיח משדר מיוחד. התוכנית משודרת בימים ראשון-חמישי, בין השעות 15:00–16:55. מגישים ראשיים: עופר חדד עמליה דואק מגישים מחליפים: עדי זריפי תמיר סטיינמן גיא פלג יאיר שרקי לירון זייד אתר האינטרנט הרשמי של שלוש
Oh! Carol

Oh! Carol (בעברית: "הו קרול") הוא להיט של ניל סדקה משנת 1958. את השיר כתב סדקה יחד עם הווארד גרינפילד. בפעם השנייה שמילות הבית הראשון נשמעות בשיר, סדקה מדקלם אותן ולא שר. השיר שהה 18 שבועות בבילבורד הוט 100. ב-9 בדצמבר 1959 הגיע למקום התשיעי. במצעד New Musical Express הבריטי הגיע השיר למקום השלישי. זה היה השיר הראשון של ניל סדקה, שהגיע למקום ראשון בהולנד ובוולוניה. אחרי שיצא כסינגל, נכלל השיר באלבום "Neil Sedaka Sings Little Devil and His Other Hits". באותה תקופה שני הסינגלים של סדקה "I Go Ape!" ו-"Crying My Heart Out for You", לא זכו להצלחה במצעדים, ואנשי חברת התקליטים RCA ויקטור רצו לוותר עליו. אבל המפיק אל נווינס שכנע את המנהלים לתת לו הזדמנות נוספת. סדקה שהיה נחוש בדעתו ליצור להיט, הקשיב ללא הרף לשלושת הסינגלים שבראש המצעד, כדי ללמוד מהם איך ליצור להיט. השם "קרול" מתייחס לקרול קליין, בת כיתתו של סדקה בבית הספר התיכון, וזמרת-יוצרת עמיתה בבניין בריל. בהמשך הקריירה שלה היא נישאה לג'רי גופין, שכתב שיר תגובה בשם "Oh! Neil". קליין הקליטה את השיר בשם הבמה שלה: קרול קינג, אך הסינגל לא זכה להצלחה. סדקה הקליט גם גרסה בעברית של השיר בשם "או קארול" שאת מילותיו כתב חיים קינן. גם אורי פיינמן הקליט גרסה בעברית בשם "או קרול". השיר הוקלט בגרסאות כיסוי גם בשפות אחרות. השיר בצד ב' של התקליטון "One Way Ticket" זכה אף הוא להצלחה והגיע למקום ראשון במצעד ביפן בשנת 1960. שיר זה מוכר בשם "The Choo-Choo Train". ארבע העונות באלבום "Sherry & 11 Others" משנת 1962 ג'נרל סיינט עם דון קמפבל בשנת 1994 מידע על היצירה "Oh! Carol" באתר מיוזיק בריינז Oh! Carol Chart History: Hot 100, Billboard.com. Retrieved June 8, 2020. Neil Sedaka - Full Official Chart History, Official Charts Company. Retrieved June 9, 2020. Neil Sedaka - Oh! Carol, norwegiancharts.com. Retrieved April 13, 2018. "Carole King – Oh, Neil / A Very Special Boy (Vinyl) at Discogs". discogs.com. נבדק ב-18 במרץ 2013. {{cite web}}: (עזרה) James E. Perone (2006). The words and music of Carole King. Greenwood Publishing Group. ISBN 978-0-275-99027-5. Michael Billig (1 ביוני 2001). Rock 'n' Roll Jews. Syracuse University Press. p. 95. ISBN 9780815607052. נבדק ב-18 במרץ 2013. {{cite book}}: (עזרה) מילות השיר "או קארול", באתר שירונט השיר באתר שירונט Official Charts: on songs by Don Campbell
חגית בן-יעקב

חגית בן-יעקב (נולדה בשנת 1968) היא דיפלומטית ישראלית, המכהנת כשגרירת ישראל בפינלנד ואסטוניה. כיהנה בעבר כשגרירת ישראל בלטביה וליטא. בן-יעקב נולדה וגדלה בבאר שבע ולמדה בתיכון מקיף ג' בעיר. שירתה בצה"ל כקצינה בחיל המודיעין. היא סיימה לימודים לתואר ראשון בהיסטוריה ולימודי המזרח התיכון ותואר שני בלימודי המזרח התיכון באוניברסיטה העברית בירושלים. לפני הצטרפותה לשירות החוץ הישראלי בשנת 1995 עבדה כמורה. בעבודתה במשרד החוץ שירתה כדיפלומטית בשגרירות ישראל במנילה ובאנקרה ובמרכז למחקר מדיני במשרד החוץ. כמו כן כיהנה כיועצת מדינית לשר החוץ (2009–2011). בשנים 2011–2015 כיהנה כשגרירת ישראל בלטביה וכשגרירה לא תושבת בליטא. בשנים 2016–2018 ניהלה את המחלקה לענייני אירופה במטה לביטחון לאומי שבמשרד ראש הממשלה. לאחר מכן עבדה כמתאמת פעילות ישראל-סין באגף כלכלה במשרד החוץ. בן-יעקב היא בוגרת התוכנית למנהלים של המכון לאסטרטגיות משא ומתן (NSI) באוניברסיטת הרווארד. באוגוסט 2020 החלה בן-יעקב בכהונתה כשגרירת ישראל בפינלנד וכשגרירה לא תושבת באסטוניה. בן-יעקב היא אם לשני ילדים. מדיה וקבצים בנושא חגית בן-יעקב בוויקישיתוף חגית בן-יעקב, ברשת החברתית אקס (טוויטר) ליאור לרנר, שגרירת באר שבע בפינלנד, באתר עיתון שבע, 30 ביולי 2020 מקור: החלטה מס. 2830 של הממשלה מיום 06.02.2011, באתר משרד ראש הממשלה. אריק בנדר, ‏ועדת המינויים העליונה של משרד החוץ החליטה על מינוי מספר שגרירים חדשים, באתר מעריב אונליין, 5 ביולי 2020 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
A Christmas Symphony (וידאו)

A Christmas Symphony הוא אלבום הווידאו השנים עשר של הזמרת-יוצרת האנגלייה שרה ברייטמן. אלבום הווידאו יצא לאור ברחבי העולם בדצמבר 2020, לכבוד חג המולד והופץ כמהדורה מוגבלת. ההופעה שהוא כולל התקיימה במקור ב-19 בדצמבר 2020, כמה ימים לפי הפצתו ברחבי העולם. על בסיס אלבום הווידאו, יצאה ברייטמן בשנת 2021 לסיבוב ההופעות, "A Christmas Symphony". לקראת עונת החגים ב-2020, הודיעה ברייטמן שהיא עתידה לקיים הופעה מיוחדת וחד-פעמית. בהמשך לכך, פרסמה ששם ההופעה יהיה, A Christmas Symphony, והודיעה על כך שהיא תצולם ותופץ בווידאו ברחבי העולם. לבסוף, פרסמה שהיא תתקיים ב-19 בדצמבר 2020 בכנסיית קרייסט, ספיטלפילדס (אנ'), לונדון שבאנגליה. לקראת סוף אלבום הווידאו, מתנגן השיר "I Wish It Could Be Christmas Everyday", תוך שהקרדיטים מופיעים. A Christmas Symphony באתר פורבס Sarah Brightman: A Christmas Symphony | PBS (באנגלית), נבדק ב-2022-02-03 Sarah Brightman Setlist at Christ Church Spitalfields, London, setlist.fm (באנגלית) General On Sales for All Dates of the "Sarah Brightman: A Christmas Symphony" Tour Begin Today at 10 AM Local Time!, Sarah Brightman (באנגלית אמריקאית) Broadway in Hollywood, Sarah Brightman: A Christmas Symphony | Broadway in Hollywood, www.broadwayinhollywood.com (באנגלית)
לכודים

האם התכוונתם ל... לכודים (סדרת טלוויזיה, 2007) – סדרת טלוויזיה של ערוץ נשיונל ג'יאוגרפיק משנת 2007 לכודים (סדרת טלוויזיה איסלנדית) – סדרת טלוויזיה איסלנדית שנוצרה על ידי בלטאזר קורמאקור לכודים (ספר) – ספר מתח מאת רוני דונביץ' לכודים (סרט, 1996) – סרט קולנוע אמריקאי בבימוי רוב כהן ובכיכובו של סילבסטר סטאלון. נקרא במקור Daylight